**9.12.21**

A group of people posing for a photo

Description automatically generated

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 27/12**

**Επεισόδιο 997**

Η Ματσιντέ είναι πολύ ευτυχισμένη επειδή βρήκε τη Σερσέ (Μελέκ) και την Ελίφ και θέλει να έρθουν να μείνουν μαζί της στην έπαυλη. Η Χουμεϊρά επισκέπτεται τη Μελέκ για να την πείσει να μετακομίσουν στο σπίτι τους. Ο Σαφάκ ετοιμάζεται για να φύγει και η Λεμάν δεν το αντέχει και τον εκβιάζει ψυχολογικά για να αλλάξει την απόφασή του. Η Κιγιμέτ πιέζει τον Μαχίρ να βρει τρόπο ώστε να σταματήσουν οι υποτροφίες, που δίνει το ίδρυμα της Ματσιντέ σε φτωχά παιδιά και να πάρουν την εκδίκησή τους από την οικογένεια Χακτανίρ. Ο Μαχίρ ελέγχει τα αρχεία του λογιστή και ανακαλύπτει μια απάτη. Ο Ρεσίτ πηγαίνει στο γραφείο της Ράνα και της λέει πως ο Ριζά δουλεύει για εκείνη αλλά και για τον Ταρίκ. Η Ράνα απολύει τον Ριζά και προσλαμβάνει δοκιμαστικά στη θέση του τον Σεντάτ. Η Αλέβ ψάχνει στο δωμάτιο του Σαφάκ και βρίσκει το εισιτήριο του. Όταν διαπιστώνει ότι πρόκειται να φύγει σε δύο μόλις μέρες, πηγαίνει να βρει τον Τουφάν και του ζητάει να πιέσει τον Σαφάκ να μείνει. Ο Τουφάν της συμπεριφέρεται άσχημα και στη συνέχεια πηγαίνει στο μαγαζί της Ζουλιντέ για να την πείσει να τον δεχθεί πάλι στη ζωή της. Η Μπιρτσέ είναι ερωτευμένη με τον Ακίν αλλά δεν τολμάει να το παραδεχθεί ούτε στον εαυτό της. Ο Κερέμ και η Ασλί έρχονται πιο κοντά ενώ προετοιμάζονται για μια επαγγελματική συνάντηση…

**Τρίτη 28/12**

**Επεισόδιο 998**

Η Χουμεϊρά επισκέπτεται τη Μελέκ και προσπαθεί να την πείσει να μείνει μαζί τους στην έπαυλη. Ο Μαχίρ ανακαλύπτει την απάτη του λογιστή και απειλεί να τον παραδώσει στην αστυνομία. Για να μην συμβεί αυτό, ο άντρας δέχεται την πρόταση, που του κάνει ο Μαχίρ, να μην πληρώσει το ποσό για τις υποτροφίες τον επόμενο μήνα και να παραιτηθεί από τη δουλειά του ήσυχα. Η Μπιρτσέ ζηλεύει τρομερά όταν βλέπει τον Ακίν παρέα με διάφορες κοπέλες από την εταιρία να λένε αστεία και να διασκεδάζουν. Ο Σαφάκ τριγυρίζει στους δρόμους λυπημένος ενώ την ίδια ώρα ο Τουφάν παρενοχλεί τη Ζουλιντέ. Ο Τουφάν την πιέζει να τον δεχθεί πάλι πίσω αλλά εκείνη του λέει πως αγαπάει τον Σαφάκ, τον μοναδικό άντρα που αγάπησε ποτέ. Ο Σαφάκ τους ακούει από απόσταση αλλά παρεξηγεί την κατάσταση για άλλη μια φορά και πιστεύει πως η Ζουλιντέ εξομολογείται τον έρωτά της για τον Τουφάν. Επιστρέφει απογοητευμένος σπίτι του και αρχίζει να μαζεύει τα πράγματά του για να φύγει αμέσως. Ο Λεβέντ βλέπει πως η Χουμεϊρά είναι αναστατωμένη και την πηγαίνει σε έναν ωραίο κήπο για να πιουν τσάι. Η Χουμεϊρά βρίσκει το μέρος όμορφο και οικείο και μιλάει στον Λεβέντ για τη ζωή της και τα όμορφα παιδικά της χρόνια. Η Κιγιμέτ είναι ικανοποιημένη επειδή έφτασε στο στόχο της και θα σταματήσουν οι υποτροφίες της Ματσιντέ…

**Τετάρτη 29/12**

**Επεισόδιο 999**

Η κατάσταση της υγείας της Ματσιντέ χειροτερεύει μέρα με τη μέρα. Αποφασίζει να γράψει για τον εαυτό της, τη ζωή της, τη Μελέκ και την Ελίφ ώστε να θυμάται τα γεγονότα σε περίπτωση που τα ξεχάσει όλα. Η Μελέκ πηγαίνει στην έπαυλη να βοηθήσει τη Ματσιντέ και καταλαβαίνει πως κάτι δεν πάει καλά. Η Ματσιντέ αποφασίζει να της μιλήσει για τον Γιουσούφ και την οικογένειά του, χωρίς να ξέρει ότι η Μελέκ, που αναζητά, στέκεται ακριβώς μπροστά της. Η Κιγιμέτ ακούει πως η Ματσιντέ αναζητά μια γυναίκα και αναρωτιέται ποια είναι. Η συζήτηση της Ματσιντέ και της Μελέκ διακόπτεται από την Ελίφ, πριν προλάβει η Ματσιντέ να κάνει τις αποκαλύψεις της και να λυθεί ανάμεσά τους μια μεγάλη παρεξήγηση. Ο Σαφάκ αποφασίζει να κόψει κάθε γέφυρα επικοινωνίας με τη Ζουλιντέ και μάλιστα της επιστρέφει το κασκόλ, που του είχε πλέξει. Η Ζουλιντέ νιώθει πιο μόνη από ποτέ, τώρα που ο Σαφάκ φεύγει και ο Εμιρχάν είναι τόσο απόμακρος. Μαγειρεύει το αγαπημένο φαγητό του Εμιρχάν για να τα βρει μαζί του αλλά ο Τουφάν έχει άλλα σχέδια για τον μικρό και με αυτό τον τρόπο θα εκδικηθεί και τη Ζουλιντέ. Όμως ο Τουφάν ενοχλείται από την ευγενική και αθώα συμπεριφορά του Εμιρχάν…

**Πέμπτη 30/12**

**Επεισόδιο 1000**

Η Κιγιμέτ λέει στον Μαχίρ πως η Ματσιντέ αναζητά μια γυναίκα, που είναι πολύ σημαντική για εκείνη. Αποφασίζουν να την αναζητήσουν και εκείνοι. Η Μελέκ, η Ελίφ και η Ασλί αποφασίζουν να περάσουν τη βραδιά τους στην έπαυλη. Ο Κερέμ, η Ασλί και η Ελίφ παίζουν ένα παιχνίδι με λέξεις και οι δύο νέοι επιλέγουν λέξεις, που έχουν σημασία και για τους δύο τους και τους αφορούν. Ο Τουφάν πηγαίνει τον Εμιρχάν κάπου χωρίς να ενημερώσει τη Ζουλιντέ, η οποία ανησυχεί για το που είναι ο γιος της. Ο Τουφάν της τηλεφωνεί και της λέει πως αν δεν κάνει ό,τι εκείνος θέλει, θα σκοτώσει τον Εμιρχάν. Η Ζουλιντέ βρίσκεται σε απόγνωση. Ο Σαφάκ πηγαίνει στο σπίτι της Ζουλιντέ να αποχαιρετήσει τον Εμιρχάν. Η Ζουλιντέ του λέει πως ο Εμιρχάν δεν είναι σπίτι και πως ο Τουφάν δεν είναι άντρας της και λιποθυμάει στην αγκαλιά του Σαφάκ…

**Παρασκευή 31/12**

**Επεισόδιο 1001**

Η Ασλί, η Μελέκ και η Ελίφ αποφασίζουν να μείνουν για ένα βράδυ στην έπαυλη. Το επόμενο πρωί η Κιγιμέτ βλέπει τον Κερέμ και την Ασλί στην κουζίνα και αμέσως τηλεφωνεί στην Παρλά για να έρθει. Η Παρλά φτάνει στην έπαυλη και όλη της η προσοχή είναι στραμμένη στην Ασλί και σκέφτεται πως θα την ξεφορτωθεί από τη ζωή της και από τη ζωή του Κερέμ. Όταν η Παρλά φεύγει, η Χουμεϊρά παρατηρεί τον βλέμμα θαυμασμού του Κερέμ προς την Ασλί. Ο Σαφάκ μαθαίνει πως ο Τουφάν απείλησε τη Ζουλιντέ με τη ζωή του Εμιρχάν αλλά και με τη δική του σωματική ακεραιότητα. Η Ζουλιντέ ζητάει από τον Σαφάκ να σώσει τον γιο της από τον Τουφάν. Ο Σαφάκ παλεύει με τον Τουφάν, σώζει τον Εμιρχάν και τον επιστρέφει με ασφάλεια στην αγκαλιά της Ζουλιντέ. Το περιστατικό κάνει τον Εμιρχάν και τη Ζουλιντέ να ελπίζουν πως ο Σαφάκ θα αλλάξει γνώμη και δεν θα φύγει. Ο Σαφάκ δηλώνει πως δεν έχουν αλλάξει τα σχέδια του όμως πλέον είναι διστακτικός και μπερδεμένος…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας